JY LEES NOU KYK: Harry en Meghan verskyn in Kaapstad – sonder Archie
Meghan en prins Harry het hul Suid-Afrikaanse toer in Nyanga afgeskop. Foto: Karwai Tang/WireImage.
Die hertog en hertogin van Sussex het in Nyanga, Kaapstad aangekom te midde van ’n opwindende verwelkoming onder luide toejuiging van aanhangers in Suid-Afrika.
Prins Harry en Meghan Markle het hul Afrika-toer afgeskop deur hul eerste dag in een van Suid-Afrika se bekendste townships deur te bring – sonder baba Archie.
Die paartjie is ontvang deur verteenwoordigers van die nieregeringsorganisasie Justice Desk.
Meghan het beeldskoon in ’n rok met swart-en-wit motief gelyk en het hande vasgehou met prins Harry, wat ’n wit hemp en formele swart broek gedra het.
Die vier maande oue Archie was nêrens te sien nie. Sy oppasser het glo na hom omgesien omdat hy ’n “spesiale passassier” is, berig Daily Mail.
Die koninklikes het besoek by die NRO, ’n menseregtegroep wat plaaslike jong meisies help met selfverdediging, selfbewustheid en veiligheid, afgelê. Die groep word ook deur die koningin se Statebondtrust ondersteun, waarvan Harry die voorsitter en Meghan adjunkvoorsitter is.
Harry se laaste besoek aan Kaapstad het in 2012 plaasgevind.
The Duke of Sussex’s last official visit to Cape Town was in 2012 where amongst other things he visited a grassroots soccer project in the township of Khayelitsha - It’s clear he’s excited to be heading back this time as a family ???? ?? #royalvisitSA #royalvisitsouthafrica #princeharry #harryandmeghan
A post shared by Chris Jackson (@chrisjacksongetty) on Sep 18, 2019 at 2:21am PDT
Kyk hier na die hartlike verwelkoming wat die gewilde koninklikes met hul aankoms ontvang het.
Even Prince Harry showed off some of his dance moves on the firs day of the Sussex’s Visit to Africa
Lovely scenes as Harry and Meghan depart Nyanga, with a spot of dancing from the Duchess this time! pic.twitter.com/5Y6e87wYoz
Meer oor: archie| meghan markle| prins harry| nyanga| suid-afrika
Ouers vind aanklank by Harry se vaderskap-grappies